**Til   Ungdomslaga**

**Nordlek** - det tradisjonsrike felles-nordiske folkedans og folkemusikk stevnet - går på omgang mellom de nordiske landene med en syklus på 12 år.  **Agder ved Arendal** skal være vertskap for Nordlek 2024.

Vi ser fram til å hygge oss sammen der.

Ved Nordlek i Stavanger (2000) og Steinkjer (2012) var det omlag 150 deltakere på det «Nordiske ballet».

Denne gangen vil vi gi flere muligheten til stifte kjennskap til de nordiske dansene som skal brukes på ballet.

**Vedlagt denne meldingen finner du nærmere informasjon om hvordan dette tenkes gjennomført.**

Vi håper riktig mange norske grupper av folkedansere griper denne sjansen.

Primært håper vi at opplæring i fellesnordiske danser kan skjerpe lysten på å delta på Nordlek 2024.

Inspirerer kursene til deltakelse i det sosiale samværet under det «Nordiske ballet» så er det også fint.

Det er imidlertid ikke noe krav om slik deltakelse!

Til orientering så går tilsvarende tilbud ut til våre kontakter i de andre nordiske landene.

Jo før vi har en tilbakemelding, desto bedre.  Først til mølla ……

Instruktørene er spente på responsen på det vi tilbyr.

**Vennlig hilsen**

**For Noregs Ungdomslag / Nordlek 2024**

**Anders Kirkhus       Erik Hestnes**

**Se Vedlegg s.2**

 **VEDLEGG**

**Kjære dansevenner**

De fleste folkedansinteresserte i Norge har sikkert fått med seg at **NORDLEK 2024** er lagt til **Agder**,

der den intime skjærgårdsbyen **Arendal** ønsker oss hjertelig velkommen i tidsrommet **16.-21. juli**.

Det blir byvandringer og utflukter, nordiske dansekvelder, ‘historisk dans’, workshops og mye mer.

Tradisjonen med «Nordisk ball» blir ført videre, inklusiv repetisjon av dansene dagen før ballet.

***Anders Kirkhus og Erik Hestnes*** er utpekt av Noregs Ungdomslag til verter og ledere for aktivitetene

innen ‘historisk dans’ under stevnet. Vi takker for tilliten, og gleder oss til oppgavene.

Det **«Nordiske ballet»** innledes med velkomstdrikk, bordsete m/middag og vi danser utvalgte

**turdanser** - kvadriljer, rekkedanser og pardanser - fra de 5 nordiske landene. Danseledere fra

landene tar oss gjennom de respektiv lands danser. Repertoaret består av ca. 4 danser fra hvert land.

En større dans og tre korte og enklere (Se nedenfor). Festantrekket er gode dansesko, lang kjole eller

langt skjørt/bluse, for herrene dressbukse/-jakke, eller mer staselige kreasjoner om man ønsker det.

Dette gir en fin og kontaktskapende nordisk atmosfære og god stemning.

**Det «Nordiske ballet» er et tilbud til alle norske og nordiske dansere.**

Med basis i repertoaret til «Nordisk ball» i Arendal om 2 år, tilbyr derfor

***Noregs Ungdomslag v/Anders og Erik***, instruktører til kurs arrangerte av lokale vertslag.

For å nå flest mulig norske dansere og instruktører bør de grupper som får dette tilbudet

tenke «regionale» weekendkurs, dvs. at flere grupper inviteres eller går sammen om kurs.

Her får man lære nye turdanser, og noen vil få repetert danser man har danset tidligere.

Det bør være minst 8 par på hvert kurs, helst mange flere. Våre instruktører kan instruere alle

dansene, men det er naturlig å tenke samarbeider med eventuelle lokale instruktører som kjenner

deler av repertoaret. Det kan ha betydning for om det er behov for ett eller to instruktørpar til et

kurs, og derved økonomien. Siktemålet er at lokale instruktører skal føle seg så trygg at de kan

videreføre dansene, eventuelt etter supplerende kurs.

Økonomisk vil vi gjøre dette til selvkost. Det vil si at arrangøren betaler kurslokale, nødvendig

overnatting, mat og rimelig reise mellom heimsted i Norge og kursstedet for instruktørene.

Dit det er naturlig å reise med fly kan tidlig bestilling av billetter være avgjørende for reiseutgiftene.

Vi er klare til å holde kurs allerede denne høsten. Jo før man starter med kurs, desto bedre læring.

Viktig: Jo før vi hører fra dere, desto lettere er det å finne tidspunkt som passer.

Ta kontakt på epost eller telefon om det er noe dere ønsker å spørre om.

**Vennlig hilsen**

**for Noregs Ungdomslag / Nordlek 2024**

**Anders Kirkhus Erik Hestnes**

Mobil +47 97715003 Mobil +47 41857922

***Dansene til det «Nordiske ballet» i Arendal 2024:***

Danmark: Prinsesse Alexandrine – Orion - Anglo Dane - Mirella

Finland: Franseesi – Pas des Patineurs – Ländler - Pompadour

Island: Lancé – Stormurinn – Spænskur Vals

Norge: Fransese – Menuettpolonaise – Pas d’Espagne – Feier, Walcke 1802 nr. 28

Sverige: Carolinas kadrilj – La Reine de Svede – Grevinnan Brahe – Signora Auretti – Schubert vals

Dansebeskrivelser gjøres tilgjengelig for alle kursdeltakere. Instruktører får tilgang til noter, video og musikk.